CELEX: 
Language: lt
Date: 2022-01-13 00:00:00
Title: KOMISIJOS ĮGYVENDINIMO REGLAMENTAS (ES) /... kuriuo įgyvendinamos Europos Parlamento ir Tarybos reglamento (ES) 2021/1139 dėl Europos jūrų reikalų, žvejybos ir akvakultūros fondo nuostatos dėl bendros žuvininkystės politikos taisyklių nesilaikymo ir reikšmingo nesilaikymo atvejų, kuriais pagal to fondo nuostatas gali būti pertraukiamas mokėjimų terminas arba sustabdomi mokėjimai

KOMISIJOS ĮGYVENDINIMO REGLAMENTAS (ES) …/...
            
            
               2022 01 13
            
            
               kuriuo įgyvendinamos Europos Parlamento ir Tarybos reglamento (ES) 2021/1139 dėl Europos jūrų reikalų, žvejybos ir akvakultūros fondo nuostatos dėl bendros žuvininkystės politikos taisyklių nesilaikymo ir reikšmingo nesilaikymo atvejų, kuriais pagal to fondo nuostatas gali būti pertraukiamas mokėjimų terminas arba sustabdomi mokėjimai
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į Europos Parlamento ir Tarybos reglamentą (ES) 2021/1139 dėl Europos jūrų reikalų, žvejybos ir akvakultūros fondo
                  1
               , ypač į jo 42 straipsnio 4 dalį ir 43 straipsnio 4 dalį,
            
            
               kadangi:
            
            
               (1)bendros žuvininkystės politikos (toliau – BŽP) taisykles pažeidžiančios valstybės narės neturėtų trukdyti siekti Europos Parlamento ir Tarybos reglamente (ES) Nr. 1380/2013
                  2
                nustatytų BŽP tikslų. Pagal Reglamento (ES) Nr. 1380/2013 41 straipsnį finansinė parama iš Europos jūrų reikalų, žvejybos ir akvakultūros fondo (toliau – EJRŽAF) teikiama su sąlyga, kad valstybės narės laikosi BŽP taisyklių. Jei valstybės narės nesilaiko BŽP taisyklių, pagal BŽP politiką Sąjungos finansinės paramos mokėjimas gali būti pertrauktas, laikinai sustabdytas arba išmokoms gali būti taikomos finansinės pataisos; 
            
            
               (2)Europos Parlamento ir Tarybos reglamento (ES) 2021/1060
                  3
               , kuriuo nustatomos bendros nuostatos, 96 ir 97 straipsniuose nustatytos sąlygos, pagal kurias atitinkamai galima pertraukti mokėjimų terminą arba mokėjimus sustabdyti. Tuose dviejuose straipsniuose numatoma, kad konkrečiai EJRŽAF taikomose taisyklėse gali būti nustatyti specialūs mokėjimų pertraukimo ir sustabdymo pagrindai, susiję su taisyklių, taikytinų pagal BŽP, nesilaikymu;
            
            
               (3)veiksmų programas pagal EJRŽAF įgyvendinančioms valstybėms narėms turi būti užtikrintas teisinis tikrumas, taigi būtina apibrėžti BŽP taisyklių nesilaikymo atvejus, kuriais gali būti pertraukiami mokėjimų terminai, ir reikšmingo minėtų taisyklių nesilaikymo atvejus, kuriais gali būti sustabdomi mokėjimai;
            
            
               (4)atvejais, kuriais pertraukiami mokėjimų terminai, turėtų būti laikomi atvejai, kai nesilaikoma jūrų biologinių išteklių išsaugojimui ir aplinkos tvarumui svarbių BŽP taisyklių; 
            
            
               (5)atvejais, kuriais sustabdomi mokėjimai, turėtų būti laikomi atvejai, kai valstybė narė ne tik nesilaikė taisyklių ir dėl to buvo pertraukti mokėjimų terminai, bet ir nesiėmė reikiamų veiksmų, kad ištaisytų padėtį, dėl kurios susidarė tokie taisyklių nesilaikymo atvejai;
            
            
               (6)Europos Parlamento ir Tarybos reglamento (ES) Nr. 1380/2013 22 straipsnio 4 dalyje nustatyta, kad valstybei narei neparengus laivyno žvejybos pajėgumo ir žvejybos galimybių pusiausvyros ataskaitos ir (arba) neįgyvendinus veiksmų plano, skirto laivyno segmentams, kuriuose nustatytas struktūrinis pajėgumo perteklius, gali būti proporcingai pertrauktas arba sustabdytas atitinkamos Sąjungos finansinės paramos, skirtos laivyno investicijoms į atitinkamą laivyno segmentą ar segmentus, mokėjimas tai valstybei narei;
            
            
               (7)be to, Europos Parlamento ir Tarybos reglamento (ES) Nr. 1380/2013 25 straipsnio 7 dalyje nustatyta, kad valstybei narei laiku nesurinkus ir (arba) nepateikus duomenų galutiniams naudotojams, gali būti proporcingai pertrauktas arba sustabdytas atitinkamos Sąjungos finansinės paramos mokėjimas tai valstybei narei;
            
            
               (8)kadangi nuo pat programavimo laikotarpio pradžios svarbu visų valstybių narių veiklos vykdytojams užtikrinti suderintas ir vienodas sąlygas, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje,
            
            
               (9)šiame reglamente numatytos priemonės atitinka Europos jūrų reikalų, žvejybos ir akvakultūros fondo komiteto nuomonę,
            
            
               PRIĖMĖ ŠĮ REGLAMENTĄ:
            
            
               1 straipsnis 
               Taisyklių nesilaikymo atvejai
            
            
               Atvejai, kai valstybė narė nesilaiko bendros žuvininkystės politikos (BŽP) taisyklių, kuriais pagal Reglamento (ES) 2021/1139 42 straipsnį gali būti pertrauktas mokėjimų pagal mokėjimo paraišką terminas, nustatyti šio reglamento priede.
            
         
         
            
               2 straipsnis 
               Reikšmingo taisyklių nesilaikymo atvejai
            
            
               Atvejais, kai valstybė narė reikšmingai nesilaiko pagal BŽP taikytinų taisyklių, kuriais pagal Reglamento (ES) 2021/1139 43 straipsnį gali būti sustabdyti mokėjimai, yra laikomi pagal 1 straipsnį nustatyti taisyklių nesilaikymo atvejai, kuriais valstybė narė, kuriai pagal Reglamento (ES) 2021/1139 42 straipsnį taikomas mokėjimų pagal mokėjimo paraišką termino pertraukimas, to pertraukimo laikotarpiu nesiima būtinų veiksmų, kad užtikrintų taisyklių laikymąsi. 
            
            
               3 straipsnis 
               Įsigaliojimas
            
            
               Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2022 01 13
            
            
               
                     Komisijos vardu
               
               
                     Pirmininkė
                     Ursula VON DER LEYEN
               
            
         
         
            
                  
                     (1)
                  
                        2021 m. liepos 7 d. Europos Parlamento ir Tarybos reglamentas (ES) 2021/1139 kuriuo nustatomas Europos jūrų reikalų, žvejybos ir akvakultūros fondas ir iš dalies keičiamas Reglamentas (ES) 2017/1004 (OL L 247, 2021 7 13, p. 1).
               
               
                  
                     (2)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
               
               
                  
                     (3)
                  
                        2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regioninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159).
               
            
      
    ---documentbreak--- 
      
         
         
            
               PRIEDAS 
            
            
               1 STRAIPSNYJE NURODYTI TAISYKLIŲ NESILAIKYMO ATVEJAI  
            
            
                     
                        Taisyklių nesilaikymo atvejai
                     
                  
                  
                     
                        Teisinis pagrindas
                     
                  
               
                     
                        1 kategorija. Neužtikrinama, kad būtų laikomasi valstybėms narėms pagal Reglamento (ES) Nr. 1380/2013
                           1
                         16 ir 17 straipsnius skirtų žvejybos galimybių
                     
                  
               
                     
                        1.1
                     
                  
                  
                     
                        Nesilaikoma žvejybos licencijų ir leidimų taisyklių.
                     
                  
                  
                     
                        Reglamento (EB) Nr. 1224/2009
                           2
                         6 straipsnio 2–4 dalys, 7 straipsnio 2 ir 4 dalys
                     
                  
               
                     
                        1.2
                     
                  
                  
                     
                        Nevykdoma naudojimosi žvejybos galimybėmis stebėsena, visų pirma nėra registruojami visi žvejybos žurnale, perkrovimo deklaracijose, iškrovimo deklaracijose, pardavimo pažymose ar perėmimo deklaracijose užregistruoti duomenys ir (arba) nevykdoma žvejybos pastangų stebėsena, taip pat neužtikrinama, kad šie duomenys būtų tikslūs, išsamūs ir pateikiami laiku. 
                     
                  
                  
                     
                        Kontrolės reglamento (EB) Nr. 1224/2009 33 straipsnio 1 dalis ir 109 straipsnio 2 dalis 
                     
                  
               
                     
                        1.3
                     
                  
                  
                     
                        Komisijai nepranešami suvestiniai duomenys apie iškrautą laimikį ir žvejybos pastangas.
                     
                  
                  
                     
                        Kontrolės reglamento (EB) Nr. 1224/2009 33 straipsnio 2 ir 4 dalys
                     
                  
               
                     
                        1.4
                     
                  
                  
                     
                        Neįvedamas žvejybos uždraudimas išnaudojus kvotas (be kita ko, pagal tausios žvejybos partnerystės susitarimus ir regioninių žvejybos valdymo organizacijų priimtas taisykles) ir (arba) žvejybos pastangas.
                     
                  
                  
                     
                        Kontrolės reglamento (EB) Nr. 1224/2009 35 straipsnis
                     
                  
               
                     
                        2 kategorija. Nesilaikoma išteklių išsaugojimo priemonių ir (arba) neapsaugomos pažeidžiamos rūšys ir buveinės siekiant užtikrinti, kad žvejybos ir akvakultūros veikla būtų aplinkosaugos požiūriu tvari ilguoju laikotarpiu, kaip nustatyta Reglamento (ES) Nr. 1380/2013 2 straipsnyje
                     
                  
               
                     
                        2.1
                     
                  
                  
                     
                        Neužtikrinamas išsamus ir tikslus visų žvejybos reisų dokumentavimas ir tinkami pajėgumai bei priemonės, kad būtų galima stebėti, ar laikomasi įpareigojimo iškrauti laimikį, vadovaujantis veiksmingumo ir proporcingumo principais.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 15 straipsnio 13 dalis
                     
                  
               
               
            
                     
                        2.2
                     
                  
                  
                     
                        Neįgyvendinamas draudimas žvejoti, laikyti laive, perkrauti arba iškrauti Direktyvos 92/43/EEB IV priede nurodytų rūšių žuvis ar vandens bestuburius (išskyrus atvejus, kai pagal tos Direktyvos 16 straipsnį leidžiama taikyti nukrypti leidžiančias nuostatas). 
                     
                  
                  
                     
                        Reglamento (ES) 2019/1241 dėl techninių priemonių 10 straipsnis
                           3
                        
                     
                  
               
                     
                        2.3
                     
                  
                  
                     
                        Neįgyvendinamas draudimas gaudyti, laikyti laive, perkrauti arba iškrauti Direktyvos 92/43/EEB II ir IV prieduose nurodytus jūrų žinduolius ar jūrų roplius, taip pat tų rūšių jūrų paukščius, kuriems taikoma Direktyva 2009/147/EB.
                     
                  
                  
                     
                        Reglamento (ES) 2019/1241 dėl techninių priemonių 11 straipsnio 1 dalis
                     
                  
               
                     
                        2.4
                     
                  
                  
                     
                        Nerenkami moksliniai duomenys apie atsitiktinį pažeidžiamų rūšių laimikį ir atsitiktinai sugautus tam tikrų rūšių jūrų paukščius.
                     
                  
                  
                     
                        Reglamento (ES) 2019/1241 dėl techninių priemonių 11 straipsnio 4 dalis ir XIII priedo 2 punktas
                     
                  
               
                     
                        2.5
                     
                  
                  
                     
                        Atitinkamais atvejais, atsižvelgiant į patikimiausias turimas mokslines rekomendacijas, nevykdoma įgyvendinamų poveikio švelninimo priemonių stebėsena ir nevertinamas jų veiksmingumas.
                     
                  
                  
                     
                        Reglamento (ES) 2019/1241 dėl techninių priemonių 11 straipsnio 4 dalis ir XIII priedo 4 punktas
                     
                  
               
                     
                        2.6
                     
                  
                  
                     
                        Netaikomas draudimas naudoti Reglamento (ES) 2019/1241 dėl techninių priemonių II priede nurodytus žvejybos įrankius, kad būtų apsaugotos pažeidžiamos buveinės.
                     
                  
                  
                     
                        Reglamento (ES) 2019/1241 dėl techninių priemonių 12 straipsnis
                     
                  
               
                     
                        2.7
                     
                  
                  
                     
                        Nesilaikoma mokslinių tyrimų taisyklių.
                     
                  
                  
                     
                        Reglamento (ES) 2019/1241 dėl techninių priemonių 25 straipsnio 1 dalies e punktas 
                     
                  
               
                     
                        2.8
                     
                  
                  
                     
                        Neparengti ir neįgyvendinami ungurių išteklių valdymo planai.
                     
                  
                  
                     
                        Tarybos reglamento (EB) Nr. 1100/2007 dėl europinių ungurių
                           4
                         2 straipsnio 1, 3 ir 10 dalys, 5 straipsnio 2 dalis ir 6 straipsnio 1 dalis
                     
                  
               
                     
                        2.9
                     
                  
                  
                     
                        Nesilaikoma ungurių išteklių išsaugojimo priemonių (susijusių su žvejybos pastangų sumažinimu atitinkamais atvejais ir tikslų pasiekimu).
                     
                  
                  
                     
                        Tarybos reglamento (EB) Nr. 1100/2007 dėl europinių ungurių 8 straipsnio 1 dalis
                     
                  
               
               
            
                     
                        2.10
                     
                  
                  
                     
                        Komisijai nepateikta ataskaita apie ungurių išteklių išsaugojimo priemonių stebėseną, veiksmingumą ir rezultatus.
                     
                  
                  
                     
                        Tarybos reglamento (EB) Nr. 1100/2007 dėl europinių ungurių 9 straipsnis
                     
                  
               
                     
                        2.11
                     
                  
                  
                     
                        Komisijai nepateikta ryklių pelekų pašalinimo taisyklių įgyvendinimo metinė ataskaita.
                     
                  
                  
                     
                        2003 m. birželio 26 d. Reglamento (EB) Nr. 1185/2003 dėl ryklių pelekų pašalinimo laivuose
                           5
                         6 straipsnis
                     
                  
               
                     
                        3 kategorija. Nepalaikomi žuvininkystės išorės santykiai remiantis tarptautiniais įsipareigojimais ir politikos tikslais bei principais, nustatytais Reglamento (ES) Nr. 1380/2013 28 straipsnyje
                     
                  
               
                     
                        3.1
                     
                  
                  
                     
                        Neužtikrinama, kad su valstybės narės vėliava plaukiojantys ir ne Sąjungos vandenyse veiklą vykdantys Sąjungos žvejybos laivai galėtų pateikti išsamius ir tikslius dokumentus apie visą žvejybos ir perdirbimo veiklą.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 31 straipsnio 8 dalis
                     
                  
               
                     
                        3.2
                     
                  
                  
                     
                        Neužtikrinama, kad ne Sąjungos vandenyse žvejojantiems Sąjungos žvejybos laivams leidimai būtų išduodami vadovaujantis atitinkamomis Reglamento (ES) 2017/2403 dėl tausaus išorės žvejybos laivynų valdymo nuostatomis.
                     
                  
                  
                     
                        Reglamento (ES) 2017/2403
                           6
                         dėl tausaus išorės žvejybos laivynų valdymo 5 straipsnio 1 dalis, 6 straipsnio 2 ir 4 dalys, 7 straipsnio 3–7 dalys, 11 straipsnio 1 dalis, 18 straipsnio 1 dalis ir 25 straipsnio 1 dalis
                     
                  
               
                     
                        4 kategorija. Neužtikrinama, kad laivyno žvejybos pajėgumas atitiktų gamtos išteklius, kaip reikalaujama Reglamento (ES) Nr. 1380/2013 22 straipsnyje
                     
                  
               
                     
                        4.1
                     
                  
                  
                     
                        Nenustatytos priemonės laivyno žvejybos pajėgumui reguliuoti pagal žvejybos galimybes, atsižvelgiant į tendencijas ir patikimiausias mokslines rekomendacijas, kad būtų pasiekta stabili ir ilgalaikė jų pusiausvyra.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 22 straipsnio 1 dalis
                     
                  
               
                     
                        4.2
                     
                  
                  
                     
                        Neparengti atskiri vertinimai laivynams, žvejojantiems atokiausiuose regionuose, ir laivams, žvejojantiems išimtinai ne Sąjungos vandenyse.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 22 straipsnio 3 dalis
                     
                  
               
                     
                        4.3
                     
                  
                  
                     
                        Neužtikrinama, kad, pasitraukiant iš laivyno gaunant viešąją pagalbą, prieš tai būtų panaikinta atitinkama žvejybos licencija ir žvejybos leidimai ir kad panaikinti pajėgumai nebūtų pakeisti kitais.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 22 straipsnio 5 ir 6 dalys
                     
                  
               
                     
                        4.4
                     
                  
                  
                     
                        Neužtikrinama, kad būtų neviršijamos BŽP reglamento (ES) Nr. 1380/2013 II priede nustatytos viršutinės žvejybos pajėgumo ribos.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 22 straipsnio 7 dalis
                     
                  
               
                     
                        4.5
                     
                  
                  
                     
                        Įtraukimo į laivyną / pasitraukimo iš laivyno programa nėra įgyvendinama taip, kad naujų pajėgumų įtraukimas į laivyną negaunant viešosios pagalbos būtų kompensuojamas prieš tai atliktu bent tokios pat apimties pajėgumų pašalinimu iš laivyno be viešosios pagalbos.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 23 straipsnio 1 dalis
                     
                  
               
            
                     
                        4.6
                     
                  
                  
                     
                        Komisijai nepateikiama informacija, kuri turi būti registruojama Sąjungos laivyno registre, kaip nustatyta BŽP reglamento (ES) Nr. 1380/2013 24 straipsnio 1 dalyje ir Komisijos įgyvendinimo reglamente dėl Sąjungos žvejybos laivyno registro.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 24 straipsnio 2 dalis ir 2017 m. vasario 6 d. Komisijos įgyvendinimo reglamentas (ES) 2017/218 dėl Sąjungos žvejybos laivyno registro
                           7
                         
                     
                  
               
                     
                        4.7 
                     
                  
                  
                     
                        Nevykdoma žvejybos laivų žvejybos pajėgumo ir variklio galios kontrolė ir stebėsena.
                     
                  
                  
                     
                        Kontrolės reglamento (EB) Nr. 1224/2009 38 straipsnis, 39 straipsnio 2 dalis, 40 straipsnio 1 dalis ir 41 straipsnis
                     
                  
               
                     
                        5 kategorija. Neprisidedama prie BŽP tikslo rinkti mokslinius duomenis, kaip nurodyta Reglamento (ES) Nr. 1380/2013 2 straipsnio 4 dalyje 
                     
                  
               
                     
                        5.1
                     
                  
                  
                     
                        Nerenkami ir netvarkomi biologiniai, aplinkos, techniniai ir socialiniai bei ekonominiai duomenys.
                     
                  
                  
                     
                        Reglamento (ES) Nr. 1380/2013 dėl bendros žuvininkystės politikos 25 straipsnio 1 dalis
                     
                  
               
                     
                        5.2
                     
                  
                  
                     
                        Duomenų rinkimo veikla nekoordinuojama su kitomis to paties regiono valstybėmis narėmis.
                     
                  
                  
                     
                        Reglamento (ES) 2017/1004 dėl duomenų rinkimo sistemos
                           8
                         6 straipsnio 4 dalis ir 9 straipsnio 1 dalis
                     
                  
               
                     
                        5.3
                     
                  
                  
                     
                        Neužtikrinama, kad būtų tinkamai vykdomos nacionalinių korespondentų užduotys.
                     
                  
                  
                     
                        Reglamento (ES) 2017/1004 dėl duomenų rinkimo sistemos 7 straipsnis 
                     
                  
               
                     
                        5.4
                     
                  
                  
                     
                        Nepateikiamos žvejybos ir akvakultūros sektorių duomenų rinkimo nacionalinių darbo planų įgyvendinimo metinės ataskaitos.
                     
                  
                  
                     
                        Reglamento (ES) 2017/1004 dėl duomenų rinkimo sistemos 11 straipsnio 1 dalis
                     
                  
               
                     
                        5.5
                     
                  
                  
                     
                        Nesilaikoma duomenų naudojimo taisyklių.
                     
                  
                  
                     
                        Reglamento (ES) 2017/1004 dėl duomenų rinkimo sistemos 14, 16, 17, 19 ir 20 straipsniai
                     
                  
               
               
            
                     
                        6 kategorija. Neveikia veiksminga kontrolės sistema siekiant užtikrinti BŽP taisyklių laikymąsi, kaip reikalaujama Reglamento (ES) Nr. 1380/2013 36 straipsnio 3 dalyje
                     
                  
               
                     
                        6.1
                     
                  
                  
                     
                        Valstybės narės nekontroliuoja bendros žuvininkystės politikos srities veiklos, kurią jų teritorijoje ar vandenyse, į kuriuos jos turi suverenias teises arba kurie priklauso jų jurisdikcijai, vykdo fiziniai ar juridiniai asmenys.
                     
                  
                  
                     
                        Kontrolės reglamento (EB) Nr. 1224/2009 5 straipsnio 1 dalis
                     
                  
               
                     
                        6.2
                     
                  
                  
                     
                        Valstybės narės nekontroliuoja patekimo į vandenis, naudojimosi ištekliais ir veiklos ne Sąjungos vandenyse, kurią vykdo su jų vėliava plaukiojantys Sąjungos žvejybos laivai.
                     
                  
                  
                     
                        Kontrolės reglamento (EB) Nr. 1224/2009 5 straipsnio 2 dalis
                     
                  
               
                     
                        6.3
                     
                  
                  
                     
                        Nepatvirtinamos tinkamos priemonės ir neskiriami reikiami finansiniai, žmogiškieji bei techniniai ištekliai, kad būtų užtikrinta kontrolė, inspektavimas ir reikalavimų vykdymas.
                     
                  
                  
                     
                        Kontrolės reglamento (EB) Nr. 1224/2009 5 straipsnio 3 dalis
                     
                  
               
                     
                        6.4
                     
                  
                  
                     
                        Neužtikrinama, kad kontroliuojant, inspektuojant ir užtikrinant reikalavimų vykdymą nebūtų diskriminuojami sektoriai, laivai ar asmenys ir būtų taikomi rizikos valdymo principai.
                     
                  
                  
                     
                        Kontrolės reglamento (EB) Nr. 1224/2009 5 straipsnio 4 dalis
                     
                  
               
                     
                        6.5
                     
                  
                  
                     
                        Neužtikrinama, kad būtų laikomasi taisyklių, susijusių su nacionalinėmis kontrolės veiksmų programomis, ir kad būtų vykdomos Komisijos nustatytos kontrolės ir inspektavimo programos.
                     
                  
                  
                     
                        Kontrolės reglamento (EB) Nr. 1224/2009 46 straipsnis ir 95 straipsnio 4 dalis
                     
                  
               
                     
                        6.6
                     
                  
                  
                     
                        Nesilaikoma žvejybos ir akvakultūros produktų pardavimo, atsekamumo, pirminio pardavimo ir svėrimo taisyklių.
                     
                  
                  
                     
                        Kontrolės reglamento (EB) Nr. 1224/2009 56 straipsnio 1 dalis, 57 straipsnio 1 dalis, 58 straipsnis, 59 straipsnio 1 dalis ir 60 straipsnio 1 dalis bei 2 dalys
                     
                  
               
                     
                        6.7
                     
                  
                  
                     
                        Neįgyvendinamos Komisijos nustatytos priemonės, kuriomis siekiama užtikrinti, kad valstybės narės laikytųsi BŽP tikslų, ir kurios susijusios su veiksmų planais, parengtais po patikrų ar savarankiško inspektavimo, įskaitant žvejybos uždraudimus, tikrinimus, savarankiško inspektavimo ir audito ataskaitas, kvotų ir žvejybos pastangų išskaitymus bei perkėlimus ir neatidėliotinas priemones.
                     
                  
                  
                     
                        Kontrolės reglamento (EB) Nr. 1224/2009 36, 102, 104, 105, 106, 107 ir 108 straipsniai
                     
                  
               
                     
                        6.8
                     
                  
                  
                     
                        Nesilaikoma reikalavimų, susijusių su duomenų ir informacijos analize, tvirtinimu, prieiga prie jų ir keitimusi jais.
                     
                  
                  
                     
                        Kontrolės reglamento (EB) Nr. 1224/2009 109 straipsnio 1, 3, 4, 6 ir 8 dalys, 110, 111, 114 ir 116 straipsniai
                     
                  
               
               
            
                     
                        7 kategorija. Neveikia veiksminga inspektavimo ir vykdymo užtikrinimo sistema, kaip reikalaujama Reglamento (ES) Nr. 1380/2013 36 straipsnio 3 dalyje
                     
                  
               
                     
                        7.1
                     
                  
                  
                     
                        Nevykdoma priežiūra ir inspektavimas.
                     
                  
                  
                     
                        Kontrolės reglamento (EB) Nr. 1224/2009 71 straipsnis, 72 straipsnio 1 ir 2 dalys, 74 straipsnis, 78 straipsnio 1 dalis, 80 straipsnis, 83 straipsnio 1 dalis ir 2 dalys, 84 straipsnio 2 dalis, 85 ir 87 straipsniai 
                     
                  
               
                     
                        7.2
                     
                  
                  
                     
                        Nebendradarbiaujama su Komisija, kad jos pareigūnams per misijas vykdant patikras, savarankišką inspektavimą ir auditą būtų sudarytos palankesnės sąlygos atlikti savo užduotis.
                     
                  
                  
                     
                        Kontrolės reglamento (EB) Nr. 1224/2009 96 straipsnio 2 dalis
                     
                  
               
                     
                        7.3
                     
                  
                  
                     
                        Nenustatyti kriterijai, kuriais remiantis nustatomas BŽP taisyklių pažeidimo sunkumas.
                     
                  
                  
                     
                        NNN žvejybos reglamento (EB) Nr. 1005/2008 3 straipsnio 2 dalis ir 42 straipsnis ir Kontrolės reglamento (EB) Nr. 1224/2009 90 straipsnio 1 dalis
                     
                  
               
                     
                        7.4
                     
                  
                  
                     
                        Neužtikrinama, kad būtų sistemingai priimamos tinkamos priemonės ir veiksmingos, proporcingos bei atgrasomos sankcijos ir papildomos sankcijos už BŽP taisyklių pažeidimus.
                     
                  
                  
                     
                        Kontrolės reglamento (EB) Nr. 1224/2009 89 straipsnio 1, 2, 3 dalys ir 90 straipsnis ir NNN žvejybos reglamento (EB) Nr. 1005/2008 43, 44, 45, 46 ir 47 straipsniai
                     
                  
               
                     
                        7.5
                     
                  
                  
                     
                        Žvejybos licencijų turėtojams ir kapitonams netaikoma taškų, skiriamų už sunkius pažeidimus, sistema.
                     
                  
                  
                     
                        Kontrolės reglamento (EB) Nr. 1224/2009 92 straipsnio 1, 2 ir 6 dalys
                     
                  
               
                     
                        7.6
                     
                  
                  
                     
                        Netvarkomas nacionalinis pažeidimų registras.
                     
                  
                  
                     
                        Kontrolės reglamento (EB) Nr. 1224/2009 93 straipsnio 1 dalis
                     
                  
               
                     
                        8 kategorija. Nekovojama su neteisėta, nedeklaruojama ir nereglamentuojama (NNN) žvejyba, kaip nurodyta Reglamento (ES) Nr. 1380/2013 36 straipsnio 1 dalyje
                     
                  
               
                     
                        8.1
                     
                  
                  
                     
                        Nesiimama priemonių siekiant užtikrinti, kad būtų užkertamas kelias NNN žvejybai, atgrasoma nuo jos ir ji panaikinama pagal Reglamentą (EB) Nr. 1005/2008.
                     
                  
                  
                     
                        NNN žvejybos reglamento (EB) Nr. 1005/2008 1 straipsnio 2 dalis
                     
                  
               
                     
                        8.2
                     
                  
                  
                     
                        Neatliekami laimikio sertifikavimo sistemos patikrinimai.
                     
                  
                  
                     
                        NNN žvejybos reglamento (EB) Nr. 1005/2008 17 straipsnio 3 ir 4 dalys 
                     
                  
               
                     
                        8.3
                     
                  
                  
                     
                        Nesilaikoma taisyklių, susijusių su patvirtintais ekonominės veiklos vykdytojais.
                     
                  
                  
                     
                        Reglamento (EB) Nr. 1010/2009
                           9
                         10 straipsnio 2 dalis, 16 straipsnio 1 dalis, 17 straipsnio 1 dalis, 20 straipsnio 3 dalis, 21 straipsnio 3, 5 ir 7 dalys, 23 straipsnio 1 dalis, 25 straipsnis, 26 straipsnio 2 dalis, 27 straipsnio 4 dalis, 29 straipsnio 1 dalis ir 30 straipsnio 1 dalis
                     
                  
               
                     
                        9 kategorija. Nesilaikoma bendro žvejybos ir akvakultūros produktų rinkų organizavimo taisyklių, nustatytų siekiant padėti įgyvendinti BŽP tikslus, kaip nustatyta Reglamento (ES) Nr. 1380/2013 35 straipsnio 1 dalyje
                     
                  
               
                     
                        9.1
                     
                  
                  
                     
                        Nepaisoma gamintojų organizacijų ir tarpšakinių organizacijų pripažinimo kriterijų.
                     
                  
                  
                     
                        Reglamento (ES) Nr. 1379/2013 dėl bendro rinkų organizavimo (BRO)
                           10
                         14 straipsnio 1 dalis ir 16 straipsnio 1 dalis
                     
                  
               
                     
                        9.2
                     
                  
                  
                     
                        Neatliekami reikiami pripažintų kolektyvinių organizacijų patikrinimai.
                     
                  
                  
                     
                        BRO reglamento (ES) Nr. 2013/1379 18 straipsnio 1 ir 2 dalys
                     
                  
               
         
         
            
                  
                     (1)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
               
               
                  
                     (2)
                  
                        2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).
               
               
                  
                     (3)
                  
                        2019 m. birželio 20 d. Europos Parlamento ir Tarybos reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (OL L 198, 2019 7 25, p. 105).
               
               
                  
                     (4)
                  
                        2007 m. rugsėjo 18 d. Tarybos reglamentas (EB) Nr. 1100/2007, nustatantis priemones europinių ungurių ištekliams atkurti (OL L 248, 2007 9 22, p. 17).
               
               
                  
                     (5)
                  
                        2003 m. birželio 26 d. Tarybos reglamentas (EB) Nr. 1185/2003 dėl ryklių pelekų pašalinimo laivuose (OL L 167, 2003 7 4, p. 1).
               
               
                  
                     (6)
                  
                        2017 m. gruodžio 12 d. Europos Parlamento ir Tarybos reglamentas (ES) 2017/2403 dėl tvaraus išorės žvejybos laivynų valdymo, kuriuo panaikinamas Tarybos reglamentas (EB) Nr. 1006/2008 (OL L 347, 2017 12 28, p. 81).
               
               
                  
                     (7)
                  
                        2017 m. vasario 6 d. Komisijos įgyvendinimo reglamentas (ES) 2017/218 dėl Sąjungos žvejybos laivyno registro (OL L 34, 2017 2 9, p. 9).
               
               
                  
                     (8)
                  
                        2017 m. gegužės 17 d. Europos Parlamento ir Tarybos reglamentas (ES) 2017/1004 dėl Sąjungos sistemos, skirtos duomenų rinkimui, tvarkymui ir naudojimui žuvininkystės sektoriuje bei paramai mokslinėms rekomendacijoms dėl bendros žuvininkystės politikos, sukūrimo, kuriuo panaikinamas Tarybos reglamentas (EB) Nr. 199/2008 (OL L 157, 2017 6 20, p. 1).
               
               
                  
                     (9)
                  
                        2009 m. spalio 22 d. Komisijos reglamentas (EB) Nr. 1010/2009, kuriuo nustatomos išsamios Tarybos reglamento (EB) Nr. 1005/2008, nustatančio Bendrijos sistemą, kuria siekiama užkirsti kelią neteisėtai, nedeklaruojamai ir nereglamentuojamai žvejybai, atgrasyti nuo jos ir ją panaikinti, įgyvendinimo taisyklės (OL L 280, 2009 10 27, p. 5).
               
               
                  
                     (10)
                  
                        2013 m. gruodžio 11 d. Europos Parlamento ir Tarybos reglamentas (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000 (OL L 354, 2013 12 28, p. 1).